Държавен вестник, бр. 101, 2025 г., стр. 204

СТР.  204	
Д Ъ Р Ж А В Е Н  В Е С Т Н И К 	
БРОЙ  101
 
1. 
Изисквания към кандидатите 
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална 
квалификация съгласно Закона за професионалното образование и обучение 
За придобиване на трета и четвърта степен на професионална квалификация по професията 
„Интелигентни системи“ от Списъка на професиите за професионално образование и обучение, 
утвърден от министъра на образованието и науката със Заповед № РД 09-2230 от 09.08.2024 г., 
изискванията за входящото минимално образователно равнище към кандидатите са: 
1.1.1. За придобиване на трета степен на професионална квалификация: 
• за ученици – завършено основно образование; 
• за лица, навършили 16 години – придобито право за явяване на държавни зрелостни 
изпити или завършено средно образование. 
1.1.2. За придобиване на четвърта степен на професионална квалификация – завършено 
средно образование. 
 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. 
Описание на професията 
2.1. Трета степен на професионална квалификация по професията 
Лицето с трета степен на професионална квалификация по професията „Интелигентни 
системи“ участва в проектирането, разработването и внедряването на решения, базирани на 
изкуствен интелект, машинно обучение, роботизирани системи и IoT (Internet of Things – 
Интернет на нещата) технологии. То събира, обработва и анализира данни с цел създаване на 
софтуерни системи, които могат да вземат автономни решения, да прогнозират поведение или да 
автоматизират сложни процеси. Работи с програмни езици, библиотеки за машинно обучение, 
инструменти за анализ на големи масиви от данни (Big Data) и среди за разработка на 
интелигентни алгоритми. 
Дейността включва настройка и управление на IoT (Internet of Things – Интернет на нещата) 
устройства, разработка на компоненти за интелигентен мониторинг и внедряване на системи за 
вземане на решения в реално време. Често работи в екипи, които комбинират знания от 
информатика, електроника, роботика и анализ на данни. Участва в проекти, свързани с 
автоматизация, умни сгради, индустриални решения, умни асистенти или предиктивна 
поддръжка. 
Работната среда включва както софтуерно програмиране, така и хардуерно взаимодействие. 
Лицето, придобило трета степен на професионална квалификация по професията „Интелигентни 
системи“, трябва да притежава високо ниво на логическо и критично мислене, способност за 
самостоятелно търсене и прилагане на знания, както и готовност за работа в бързо променяща се 
технологична среда. Ценни личностни качества са любознателност, аналитичност, търпение и 
изобретателност при решаване на нетипични задачи. 
 
2.2. Четвърта степен на професионална квалификация по професията 
Специалистът с четвърта степен на професионална квалификация по професията 
„Интелигентни системи“ разработва, внедрява и управлява цялостни решения, базирани на 
изкуствен интелект, машинно самообучение и автономни технологии. Той създава собствени